War Box Office Collection Day 3: ऋतिक रोशन और टाइगर श्रॉफ की 'वॉर' ने तीसरे दिन किया धमाका, कमा डाले इतने करोड़  
ऋतिक रोशन और टाइगर श्रॉफ की फिल्म ने तीसरे दिन किया दमदार प्रदर्शन
केवल तीन दिनों में कमाए इतने करोड़
2 अक्टूबर को रिलीज हुई थी फिल्म
War Box Office Collection Day 3: बॉलीवुड एक्टर ऋतिक रोशन (Hrithik Roshan) और  टाइगर श्रॉफ (Tiger Shroff) की फिल्म 'वॉर' को रिलीज हुए तीन दिन हो गए हैं. इस फिल्म ने बॉक्स ऑफिस पर तहलका मचा दिया है. ऋतिक और टाइगर की जबरदस्त फिल्म 'वॉर (War)' ने पहले दिन सभी हिंदी फिल्मों का रिकॉर्ड तोड़ते हुए 53.35 करोड़ रुपये की कमाई की थी. बॉक्स ऑफिस इंडिया डॉट कॉम के मुताबिक फिल्म की कमाई में लगातार इजाफा हो रहा है. फिल्म 'वॉर' ने तीसरे दिन यानी शुक्रवार को करीब 21 से 21.50 करोड़ रुपये की धांसू कमाई की. 

सुपरस्टार ऋतिक रोशन (Hrithik Roshan) और टाइगर श्रॉफ (Tiger Shroff) की फिल्म 'वॉर (War)' ने केवल तीन दिनों में 95 करोड़ रुपये का बिजनेस कर लिया है. वहीं, उम्मीद लगाई जा रही है कि इस वीकेंड तक फिल्म 'वॉर' 120 करोड़ तक कमाई कर लेगी. 'वॉर' ने गुजरात में सबसे ज्यादा कमाई की है. कमाई से इतर फिल्म को लेकर दर्शकों में काफी क्रेज देखने को मिला. यहां तक कि लोगों ने ऋतिक और टाइगर की जोड़ी को पर्दे पर देखने के लिए सिनेमाहॉल के बाहर लाइनें लगाई हुई थीं. इसके अलावा 'वॉर' समीक्षकों का दिल जीतने में भी कामयाब रही है. फिल्म को पहले 3800 स्क्रीन्स पर रिलीज किया गया था.
बता दें कि फिल्म 'वॉर (War)' की कहानी 'कबीर' ऋतिक रोशन (Hrithik Roshan) और 'खालिद' टाइगर श्रॉफ (Tiger Shroff) की है. फिल्म में हालात कुछ ऐसे बनते हैं कि गुरु और शिष्य एक दूसरे से टकराने को मजबूर हो जाते हैं. बेकाबू गुरु पर नकेल कसने के लिए शिष्य खालिद का इस्तेमाल किया जाता है, और फिर शुरू होते हैं जबरदस्त एक्शन. बाइक, कार, हेलीकॉप्टर, बर्फ पहाड़ हर जगह एक्शन देखने को मिलता है. कहानी में कई जबरदस्त ट्विस्ट भी डाले गए हैं और फिल्म का अंत भी थोड़ा सरप्राइजिंग रखा गया है. इन सबसे इतर दर्शकों को वॉर में भरपूर मात्रा में ऐक्शन और स्टंट्स देखने को मिलेगा.